L'alcaldessa Diana Morant confirma a la World Travel Market de Londres que Gandia comptarà amb una línia de ferri diaria a les Balears a partir l'11 de novembre
05 novembre 2018

## L'alcaldessa Diana Morant confirma a la World Travel Market de Londres que Gandia comptarà amb una línia de ferri diaria a les Balears a partir l'11 de novembre05 novembre 2018Última actualització: 14 juliol 2025

![](../gestion/img/image00001.jpeg)  
  

L'alcaldessa de Gandia, Diana Morant, i Antonio Armas, vicepresident de la naviliera Armas-Trasmediterranea, han mantingut aquest matí una reunió durant la primera jornada de la WTM World Travel Market, la fira més important del món en turisme que se celebra fins al 7 de novembre a Londres.

Una fira a la qual Gandia acudeix per primera vegada en total aliança col·laborativa amb el sector privat per oferir que la nostra ciutat és visitable els 365 dies de l'any.Sota els paraigües de València Turisme, Gandia és una de les dues úniques ciutats de la província juntament amb València que participa en aquesta Fira on es donen cita prop de 5.000 expositors i que atreu al voltant de 50.000 visitants de la indústria dels viatges.

Després de la trobada, la màxima representant en matèria turística de la ciutat ha anunciat l'obertura d'una nova línia de connexió de Gandia amb les illes Balears a partir del pròxim 11 de novembre amb el ferri "Volcán de Tijarafe".

Es tracta d'una línia d'hivern, amb un nou vaixell amb capacitat per a més de 900 passatgers que permetrà també el transport de mercaderies, va declarar Morant qui ha afegit que aquesta notícia ve a confirmar que la línia posada en marxa fa dos estius ha estat satisfactòria per a la companyia i per a Gandia com a ciutat. S'han superat les millors previsions.

**Diana Morant** ha recalcat que és una magnífica notícia _"perquè implica que seguirem creixent en l'oferta que necessitem per seguir desestacionalitzant el nostre turisme. Ara podem dir que aquesta nova línia funcionarà els 365 dies de l'any i ens unirà amb Eivissa i Palma". "Seguirem aprofundint en la unió cultural amb un territori turísticament potent com és el Balear i que permetrà al sector turístic oferir un nou al·licient que ve a reforçar el nostre potencial com a destinació_".

Gandia ja va reconéixer el treball de Trasmediterranea el passat mes d'abril en atorgant-li un reconeixement a la II Gala de Turisme, i amb aquesta nova iniciativa, tornen a demostrar que la seua aposta per Gandia és ferma i a llarg termini.

**Ferri Volcán de Tijarafe**

El vaixell té capacitat per a 966 passatgers, 400 cotxes i 1.057 metres lineals de càrrega rodada i manté una velocitat de 22 nusos.La nova programació ja està disponible en els canals habituals de venda i com a promoció per a l'inici de la línia, els cotxes viatjaran de forma gratuïta.

**Reunions i visites institucionals**

Durant aquest primer matí de fira, l'espai de Turisme Comunitat Valenciana, on està Gandia, ha rebut la visita del president de la Generalitat Valenciana, Ximo Puig, qui ha estat acompanyat pel secretari autonòmic de Turisme, Francesc Colomer. Aquest espai també ha comptat amb la visita de la ministra de Turisme del Govern d'Espanya, Reyes Maroto.

L'alcaldessa de la ciutat, juntamnet amb la tècnica de Turisme, Olatz Megía, també han mantingut reunions durant la jornada amb touroperadors i agències de viatge en línia com Hosteltur o la start up Transparent, especialitzada en distribució de contingut web en l'àmbit mundial, entre d'altres.

[Twittear](https://twitter.com/share)